صدر زرداري کاکاصیب کې د بم چاؤدنې غندنه کړې ده
خیبر پښتونخوا کې ددې نه وړاندې هم د مشهورو صوفیانو او نوموړو شخصیتونو په مزارونو حملې شوې دي. هم نوښار ضلعه کې ددې نه وړاندې د مشهور شاعر او سیاستدان اجمل خټک مزار په اکوړه خټک کلې بم چاؤدنه شوې وه چې له امله يي مزار ته زیان رسیدلی وو
د پاکستان صدر اصف علي زرداري د خیبر پښتونخوا صوبې کاکا صیب کلې کې د یو مشهور صوبې زبرگ په مزار د بم حملې غندنه کړې ده او ویلي يي دي چې ترهگر دداسې قسمه حملو د لارې حکومت د وسله والو خلاف خپلو کوششونه نه نشې پشا کولی. د صدارتي ماڼۍ د طرفه جاري شوی بیان وائي حکومت به د ترهگرو خلاف کاروايي خپل منتقي انجام ته رسوي. کاکاصیب کې د لوې اختر په دویمه ورځ د کاکا صیب د مزار په دروازه د بم خلاصیدو په نتیجه کې څلور کسان وژل شوې او ٢٦ نور کسان زخمیان شوې دي کاکا صیب د نوښار ضعلې مشهور کلی دی او د شهرت وجه يي هلته د صوفي کستیر گل بابا مزار دی. کستیر گل بابا په سیمه کې د کاکا صیب او یا د رحمکار زیړې کاکا په نوم هم یادیږي. د کاکا صیب مزار ته هره ورځ په سلگونوعقدت مند ورځي او د اختر او په ځنې نورو موقعو خو د کاکا صیب په مزار ډیره گڼه گوڼه وي. خیبر پښتونخوا کې ددې نه وړاندې هم د مشهورو صوفیانو او نوموړو شخصیتونو په مزارونو حملې شوې دي. هم نوښار ضلعه کې ددې نه وړاندې د مشهور شاعر او سیاستدان اجمل خټک مزار په اکوړه خټک کلې بم چاؤدنه شوې وه چې له امله يي مزار ته زیان رسیدلی وو. خیبر پښتونخوا کې د امن تحریک مشر ادریس کمال وايي د صوفیان په مزارونو د لارې تندلاري د پښتنو ثقافت تباه کول غواړي. که څه هم طالبانو په کاکاصیب د بم چاؤدنې غندنه کړې ده او پیښه کې يي د لاس نه لرلو دعوه کړې ده خو پاکستاني چارواکې سیمه کې د ترهگرۍ د حملو ذمه وار هم طالبان گرځوي.